Na podlagi 1. odstavka 41. in 42. člena Zakona o organizaciji in financiranju vzgoje in izobraževanja – ZOFVI (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21 in 105/22 – ZZNŠPP) in 17. člena Statuta Občine Prevalje (Uradno glasilo slovenskih občin, št. 70/2015, 45/2022), je Občinski svet Občine Prevalje na ­­\_\_\_\_. redni seji dne \_\_\_\_\_\_\_\_\_ sprejel

**ODLOK**

**o spremembah in dopolnitvah** **Odloka o ustanovitvi Javnega vzgojno – izobraževalnega zavoda Osnovna šola Franja Goloba Prevalje**

1. člen

V Odloku o ustanovitvi Javnega vzgojno – izobraževalnega zavoda Osnovna šola Franja Goloba Prevalje (Uradni list Republike Slovenije, št. 73/2005, 75/2005 - popr., 5/2006 in Uradno glasilo slovenskih občin št. 9/2007, 16/2007, 27/2009, 42/2013, v nadaljevanju: odlok o ustanovitvi) se 6. člen spremeni tako, da se glasi:

»Zavod ima in uporablja pečat okrogle oblike premera 35 mm in pečat s premerom 20 mm, v katerem je v sredini grb Republike Slovenije, na zunanjem robu je zapisano besedilo Javni vzgojno-izobraževalni zavod Osnovna šola Franja Goloba Prevalje, Polje 4, Prevalje.«

1. člen

V odloku o ustanovitvi se 12. člen spremeni tako, da se glasi:

»Dejavnosti zavoda so:

* P85.200 - Osnovnošolsko izobraževanje
* P85.100 - Predšolska vzgoja
* P85.590 - Drugje nerazvrščeno izobraževanje, izpopolnjevanje in usposabljanje
* P85.520 - Izobraževanje, izpopolnjevanje in usposabljanje na področju kulture in umetnosti
* P85.530 - Dejavnost vozniških šol
* J62.090 - Druge z informacijsko tehnologijo in računalniškimi storitvami povezane dejavnosti
* M69.200 - Računovodske, knjigovodske in revizijske dejavnosti, davčno svetovanje
* L68.200 - Oddajanje in obratovanje lastnih ali najetih nepremičnin
* C10.850 - Proizvodnja pripravljenih jedi in obrokov
* I56.210 - Priložnostna priprava in dostava jedi
* I56.290 – Druga oskrba z jedmi
* R91.011 - Dejavnost knjižnic.«
1. člen

V odloku o ustanovitvi se 2. alineja 14. člena spremeni tako, da se glasi:

»- dejavnost predšolske vzgoje v oddelkih Vrtec Krojaček Hlaček Prevalje in Vrtec Leše.«

1. člen

 V odloku o ustanovitvi se 2. odstavek 16. člena spremeni tako, da se glasi:

»Svet zavoda šteje devet članov in ga sestavljajo:«

 V odloku o ustanovitvi se 3. alineja 2. odstavka 16. člena spremeni tako, da se glasi:

»- trije predstavniki delavcev zavoda, od tega dva predstavnika strokovnih delavcev osnovnošolskega izobraževanja in en predstavnik predšolske vzgoje«.

V odloku o ustanovitvi se 4. odstavek 16. člena spremeni tako, da se glasi:

»Dva predstavnika staršev volijo starši na svetu staršev osnovne šole, enega pa na svetu staršev vrtca.«

5. odstavek 16. člena se spremeni tako, da se glasi:

»V svetu morajo biti enakomerno zastopani predstavniki vseh enot.«

Na koncu 16. člena se doda nov, 9. odstavek, ki se glasi:

»Mandat predstavnika delavcev v svetu zavoda je vezan na delovno razmerje delavca v zavodu.«

1. člen

V odloku o ustanovitvi se 6. alineja 17. člena spremeni tako, da se glasi:

»- obravnava zadeve, ki mu jih predloži vzgojiteljski oziroma učiteljski zbor, šolska inšpekcija, reprezentativni sindikat zaposlenih, svet staršev ali skupnost učencev.«

1. člen

V odloku o ustanovitvi se 1. odstavek 19. člena spremeni tako, da se glasi:

»Pravico predlagati kandidate za člane sveta zavoda ima najmanj deset odstotkov delavcev zavoda z aktivno volilno pravico iz enote, ki ji pripada kandidat, in reprezentativni sindikat.«

1. člen

V odloku o ustanovitvi se 5. odstavek 20. člena spremeni tako, da se glasi:

»Neizpolnjena glasovnica in glasovnica, iz katere ni mogoče ugotoviti volje volivca, sta neveljavni. Neveljavna je tudi glasovnica, s katero je volivec glasoval za več kandidatov kot je dovoljeno. Volitve so veljavne, če se udeleži več kot polovica delavcev zavoda z aktivno volilno pravico.«

1. člen

V odloku o ustanovitvi se 1. odstavek 22. člena spremeni tako, da se glasi:

»Postopek za odpoklic predstavnikov delavcev v svetu zavoda se začne na podlagi pisne zahteve najmanj deset odstotkov delavcev zavoda z aktivno volilno pravico iz enote, ki je predlagala člana sveta, oziroma na zahtevo sindikata, če gre za člana sveta, ki ga je kandidiral sindikat.«

1. člen

23. člen odloka o ustanovitvi se črta in nadomesti z naslednjim besedilom:

»2. Svet staršev

 23. člen

Za organizirano uresničevanje interesa staršev se v šoli in vrtcu oblikuje svet staršev, ki je sestavljen tako, da ima v njem vsak oddelek šole in vrtca po enega predstavnika, katerega izvolijo starši na roditeljskem sestanku.

Prvi sklic sveta staršev opravi ravnatelj. Na prvem sklicu svet staršev izvoli svojega predsednika in njegovega namestnika.

Pravice in obveznosti ter način delovanja sveta staršev določajo zakon in pravila oziroma drugi splošni akti zavoda.«

V nadaljevanju besedila se napis »2. Ravnatelj« pred 24. členom spremeni v »3. Ravnatelj«, napis »3. Drugi organi« pred 27. členom pa v »4. Drugi organi«.

1. člen

V odloku o ustanovitvi se v 3. odstavku 24. člena:

* 4. alineja spremeni tako, da se glasi:

» - odgovarja za uresničevanje pravic in dolžnosti delavcev, učencev in otrok«.

* 7. alineja spremeni tako, da se glasi:

»- imenuje in razrešuje oba pomočnika ravnatelja«.

* 19. alineja se črta.
* 21. alineja se spremeni tako, da se glasi:

»- opravlja druge naloge v skladu z zakoni in drugimi predpisi.«

1. člen

V odloku o ustanovitvi se 1. odstavek 30. člena spremeni tako, da se glasi:

»Nepremično in premično stvarno premoženje, ki ga zavodu za opravljanje dejavnosti, za katero je ustanovljen, zagotavlja ustanovitelj, in s katerim upravlja zavod na podlagi sklepa ustanovitelja o upravljanju, je lastnina ustanovitelja. Zavod je dolžan uporabljati in upravljati s premoženjem ustanovitelja s skrbnostjo dobrega strokovnjaka. Zagotavljanje sredstev ustanovitelja se uredi s pogodbo med zavodom in ustanoviteljem po sprejetju proračuna občine za tekoče leto. Ločeno se prikazujejo sredstva za dejavnost predšolske vzgoje in osnovnošolskega izobraževanja.«

1. člen

V odloku o ustanovitvi se 31. člen spremeni tako, da se glasi:

»Ustanoviteljske pravice in obveznosti skladno z zakonom, tem odlokom in drugimi predpisi izvršujeta Občinski svet Občine Prevalje in župan Občine Prevalje.

Občinski svet Občine Prevalje ima v imenu ustanovitelja do zavoda naslednje pravice in obveznosti:

* spremlja in nadzira namenskost in gospodarnost porabe sredstev,
* odloča o statusnih spremembah zavoda,
* daje soglasje k spremembam dejavnosti,
* daje soglasje k povezovanju javnih vzgojno-izobraževalnih zavodov v skupnosti zavodov za opravljanje skupnih administrativnih in računovodskih nalog, za organizacijo šolske prehrane in za opravljanje drugih skupnih nalog,
* imenuje predstavnike ustanovitelja v svet zavoda,
* daje mnenje k imenovanju ravnatelja,
* v skladu z zakonom o vrtcih odloči o povečanju števila otrok v oddelku,
* določi cene programa predšolske vzgoje,
* opravlja druge zadeve v skladu s tem odlokom in drugimi predpisi.

Župan ima v imenu ustanovitelja do zavoda naslednje pravice in obveznosti:

* ugotavlja skladnost planov in programov dela zavoda s plani in programi občine Prevalje,
* daje soglasje k sistemizaciji delovnih mest zaposlenih v enotah vrtcev pri šoli in delovnih mest, ki so sofinancirani iz proračuna ustanovitelja ter druga soglasja v imenu ustanovitelja v skladu s tem odlokom in veljavnimi predpisi,
* daje soglasje k pravnim poslom, s katerimi bi zavod premoženje obremenil s stvarnimi pravicami,
* sprejme sklep o prenosu upravljanja nepremičnin na zavod,
* opravlja druge zadeve, vezane na ustanoviteljstvo v skladu s tem odlokom in drugimi predpisi.

Zavod je dolžan ustanovitelju vsako leto poročati o izvajanju letnega delovnega načrta in razvoja zavoda. Zavod je dolžan posredovati ustanovitelju podatke, potrebne za spremljanje in financiranje dejavnosti, ter v statistične namene.«

Napis »VII. ODGOVORNOST USTANOVITELJA ZA OBVEZNOSTI ZAVODA« pred 31. členom se spremeni v »VII. PRAVICE IN OBVEZNOSTI USTANOVITELJA ZAVODA«.

1. člen

V odloku o ustanovitvi se 32. člen spremeni tako, da se glasi:

»Zavod zadeve, ki jih ne ureja ta odlok ter druge zadeve, ki jih je treba urediti z internimi predpisi, lahko uredi s pravili oziroma drugimi splošnimi akti, s katerimi uredi tudi svojo notranjo organizacijo in delo.

Pravila sprejme svet zavoda v soglasju z ustanoviteljem, druge splošne akte pa pristojni organ zavoda samostojno, če zakon ali drug predpis ne določata drugače.«

1. člen

Ta odlok začne veljati naslednji dan po objavi v Uradnem glasilu slovenskih občin.

Številka: 007-0002/2023

Prevalje, dne \_\_\_\_\_\_\_\_\_

Župan Občine Prevalje

 Dr. Matija TASIČ